खुर्शीद के जवाब पर चुनाव आयोग करेगा चर्चा  
सलमान खुर्शीद ने फर्रुखाबाद में प्रचार के दौरान कहा था वह ओबीसी के कोटे में से पिछड़े अल्पसंख्यकों को 9 फीसदी आरक्षण देंगे।
कानून मंत्री सलमान खुर्शीद को भेजे गए नोटिस के जवाब पर शुक्रवार को चुनाव आयोग चर्चा करेगा। सलमान खुर्शीद ने फर्रुखाबाद में प्रचार के दौरान कहा था वह ओबीसी के कोटे में से पिछड़े अल्पसंख्यकों को 9 फीसदी आरक्षण देंगे। सूत्रों के अनुसार चुनाव आयोग के नोटिस के जवाब में मुलायम की ओर इशारा करते हुए उन्होंने कहा कि कुछ पार्टियां 18 फीसदी का वादा कर रही हैं और उन्होंने जो कहा वह कांग्रेस के घोषणापत्र में शामिल है ऐसे में कहीं पर भी आदर्श चुनाव संहिता का उल्लंघन नहीं किया गया है।
साथ ही उन्होंने ये भी कहा कि उन्होंने अपने भाषण में अल्पसंख्यक शब्द का जिक्र किया था ना कि किसी खास समुदाय का। इस बीच ये भी खबरें आ रही हैं कि चुनाव आयोग ने प्रधानमंत्री से सलमान खुर्शीद की शिकायत की है। सूत्रों के मुताबिक चुनाव आयोग खुर्शीद के उस बयान से नाराज है जिसमें उन्होंने सभी संस्थाओं को हद में रहने की सलाह दी थी।    

साथ ही उन्होंने ये भी कहा कि उन्होंने अपने भाषण में अल्पसंख्यक शब्द का जिक्र किया था ना कि किसी खास समुदाय का। इस बीच ये भी खबरें आ रही हैं कि चुनाव आयोग ने प्रधानमंत्री से सलमान खुर्शीद की शिकायत की है। सूत्रों के मुताबिक चुनाव आयोग खुर्शीद के उस बयान से नाराज है जिसमें उन्होंने सभी संस्थाओं को हद में रहने की सलाह दी थी।